[bookmark: _Toc523990483]Iepirkuma ID Nr. DNP 2026/41K
Nolikuma 7. pielikums

BŪVDARBU LĪGUMS Nr. 7.2/2026/
Par ceļa seguma vienkāršotu atjaunošanu Baznīcas ielā, Dobelē


Dobelē                                               Dokumenta parakstīšanas datums ir pēdējā pievienotā droša 
elektroniskā paraksta un tā laika zīmoga datums

Dobeles novada pašvaldība, reģistrācijas numurs 90009115092, turpmāk – Pasūtītājs, tās izpilddirektora Agra Vilka personā, kurš rīkojas saskaņā ar Dobeles novada pašvaldības nolikumu, no vienas puses, un
[bookmark: _Hlk168555360]________, reģistrācijas numurs ___________, turpmāk – Izpildītājs, valdes ___________ personā, kurš rīkojas saskaņā ar komercsabiedrības statūtiem ar tiesībām pārstāvēt atsevišķi no otras puses, turpmāk tekstā abas kopā un katrs atsevišķi – Puses/Puse, 
[bookmark: _Hlk190159853]saskaņā ar Dobeles novada Iepirkumu komisijas 2026. gada _______ lēmumu (protokols Nr. ____) atklātā konkursā “Ceļa seguma vienkāršota atjaunošana Baznīcas ielā, Dobelē”, identifikācijas Nr. DNP 2026/41K rezultātiem, Izpildītāja iesniegto pieteikumu un finanšu piedāvājumu, savstarpēji vienojoties, noslēdz šādu līgumu, turpmāk tekstā – Līgums:

1. LĪGUMA PRIEKŠMETS
1.1. Pasūtītājs pasūta un Izpildītājs par Līgumā noteikto atlīdzību, ar saviem materiāliem, darbarīkiem un ierīcēm uzņemas veikt Baznīcas ielas seguma vienkāršotās atjaunošanas darbus Dobelē, Dobeles novadā (turpmāk tekstā – Darbi) Objektā:
Baznīcas iela, Dobelē, Dobeles novadā: no pieslēguma Brīvības ielai Pk 0+08.5 līdz Pk 1+69.5, kadastra apzīmējums: 46010073014.
1.2. Izpildītājs Darbus apņemas veikt Līgumā un Latvijas Republikā normatīvajos aktos noteiktajā kārtībā, noteiktajos termiņos un pienācīgā kvalitātē saskaņā ar Tehniskajā specifikācijā (Līguma 3. pielikums), Finanšu piedāvājumu un darbu daudzumu sarakstu, (Līguma 2. pielikums), kas ir Līguma neatņemama sastāvdaļa.
1.3. Darbi veicami saskaņā ar SIA “RŪĶIS AG” Paskaidrojuma raksta risinājumu “Baznīcas iela  Dobelē, Dobeles novadā( (būvniecības lietas numurs būvniecības informācijas sistēmā BIS-BL-404753-3070).
1.4. Darbu izpildes noteikumu apraksts un prasības noteiktas Tehniskajā specifikācijā (Līguma 3. pielikums).

2. LĪGUMCENA UN NORĒĶINU KĀRTĪBA
2.1. Līgumcena par Baznīcas ielas Dobelē vienkāršotas atjaunošanas darbiem ir  ____ EUR (______ euro ____ centi) bez pievienotās vērtības nodokļa (turpmāk PVN), turpmāk tekstā – Līgumcena.
2.2. PVN apmaksa tiek veikta saskaņā ar Pievienotās vērtības nodokļa likumā noteikto regulējumu.
2.3. Darba izcenojumi norādīti Finanšu piedāvājumā (Līguma 2. pielikums) un norādītie vienību izcenojumi ir nemainīgi.
2.4. Līgumcena tiek samaksāta ar pārskaitījumu uz Izpildītāja bankas norēķinu kontu. Avansa maksājums nav paredzēts.
2.5. Pasūtītājs izpildītos Darbus pieņem katru mēnesi un veic samaksu par iepriekšējā mēnesī faktiski izpildītajiem un Pasūtītāja pieņemtajiem Darbiem 10 (desmit) darbdienu laikā no Izpildītāja sagatavota, Līguma noteikumiem atbilstoša, rēķina saņemšanas, pirms tam, ievērojot Līguma 2.7. punktā noteikto kartību.
2.6. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Darbiem 10 (desmit) darbdienu laikā no dienas, kad Puses ir parakstījušas aktu par faktiski izpildītajiem Darbiem, ja Izpildītājs ir iesniedzis Līguma noteikumiem un aktam par faktiski izpildītajiem Darbiem atbilstošu rēķinu. Ja Pušu starpā, līdz Līguma izbeigšanas dienai, pastāv strīds par faktiski izpildītajiem Darbiem (tai skaitā, to apjomiem), šajā punktā minētajā aktā iekļauj tikai tos faktiski izpildītos Darbus, par kuru izpildi Pusēm nav domstarpību. 
2.7. Izpildītājs, par ikmēneša faktiski izpildītajiem un Pasūtītāja pieņemtajiem Darbiem, iesniedz Pasūtītājam rēķinu, 20 (divdesmit) darbdienu laikā no Darbu izpildes akta abpusējas parakstīšanas dienas un samaksu veic, ievērojot Līguma 2.4. punktā noteikto kārtību.
2.8. Izpildītājs rēķinu noformē elektroniskā formā, kas atbilst Latvijas Republikā spēkā esošajiem normatīvajiem aktiem. Izpildītājs rēķinu nosūta elektroniski uz e-adresi:  REKINI@90009115092
2.9. Līguma darbības laikā, Līgumcenas apmaksas kārtība nevar tikt mainīta.
2.10. Piedāvātajos Darbu vienību izcenojumos Izpildītājs ir iekļāvis visas ar Līguma izpildi saistītās izmaksas, t.sk., visus nodokļus, nodevas, izņemot PVN, administratīvās izmaksas, transporta izdevumus, kā arī Darbu vai materiālu iespējamo sadārdzinājumu u.c. cenu izmaiņas, kā arī tādas Darbu izmaksas, kas nav minētas, bet bez kurām nebūtu iespējama tehnoloģiski pareiza un normatīviem atbilstoša Līguma izpilde pilnā apmērā.

3. DARBU IZPILDES VISPĀRĪGIE NOTEIKUMI
3.1.  Atbilstoši paskaidrojuma raksta sadaļai par būvdarbu uzsākšanas nosacījumiem, Izpildītājs 7 (septiņu) darba dienu laikā no Būvdarbu Līguma noslēgšanas dienas iesniedz būvniecības informācijas sistēmā BIS visus nepieciešamos dokumentus. Pēc iesniegto dokumentu saņemšanas būvvalde izdara atzīmi paskaidrojuma rakstā par būvdarbu uzsākšanai izvirzīto nosacījumu izpildi.
3.2. [bookmark: _Hlk233812058]Būvdarbus atļauts uzsākt tikai pēc būvvaldes atzīmes saņemšanas par būvdarbu uzsākšanas nosacījumu izpildi, bet ne vēlāk kā 20 (divdesmit) dienu laikā no Būvdarbu Līguma noslēgšanas dienas.
3.3. Izpildītājs veic Darbus saskaņā ar Būvdarbu izpildes laika grafiku (Līguma 4.pielikums), kas ir šī Līguma neatņemama sastāvdaļa. Būvdarbu izpildes laika grafiks nosaka Izpildītāja darbu organizācijas kārtību, darbu savstarpējo secību un izpildes termiņus. 
3.4. Darbi tiek izpildīti ievērojot Līguma, tā pielikumu noteikumus un saskaņā ar Latvijas Republikā spēkā esošajiem normatīvajiem aktiem, kas regulē ielu segumu atjaunošanu, t.sk., Valsts SIA “Latvijas Valsts ceļi” vispārējās valsts autoceļu tīklā veicamo darbu izpildes un kvalitātes prasībām atbilstoši autoceļu noslogojumam “Autoceļu būvdarbu specifikācijas 2023/2” (spēkā no 2022. gada 8. jūlija), “Autoceļu ikdienas uzturēšanas darbu specifikācijas” (spēkā no 2022. gada 1. maija).
3.5. Izpildītājs nodrošina, ka Darbu izpildes laikā un garantijas laikā ir apdrošināta tā profesionālā civiltiesiskā atbildība atbilstoši Ministru kabineta 2014. gada 19. augusta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām. Apdrošināšana jāuztur spēkā visu Darbu un garantijas laiku. Pirms Darbu uzsākšanas Objektā, būvspeciālistam, kas veiks atbildīgā būvdarbu vadītāja ceļu būvdarbu vadīšanas jomā un atbildīgā ūdensapgādes un kanalizācijas sistēmu būvdarbu vadītāja pienākumus, jānoslēdz būvspeciālista civiltiesiskās apdrošināšanas līgums.
3.6. Gadījumā, ja Izpildītāja vainas dēļ, veicot Līgumā noteiktos Darbus, tiek bojāta trešo personu un/vai Pasūtītāja manta vai nodarīts kaitējums trešo personu un/vai Pasūtītāja pārstāvju dzīvībai vai veselībai un tādējādi radīto zaudējumu apmērs pārsniedz Izpildītāja civiltiesiskās atbildības obligātās apdrošināšanas robežas, tad jebkādus radītos zaudējumus un kompensācijas, kuras nesedz apdrošināšana, sedz Izpildītājs uz sava rēķina, kā arī Izpildītājs uzņemas visu atbildību par nodarījumu un tā radītajām un iespējamajām sekām.
3.7. Izpildītājs atbild par darba aizsardzības noteikumu ievērošanu Darbu izpildes laikā, kā arī par Darbu izpildes laikā vai to izpildes rezultātā nodarītajiem zaudējumiem trešajām personām.
3.8. Izpildītājs atbild par satiksmes organizāciju un Darbu izpildes vietas aprīkošanu Darbu izpildes laikā. Satiksme organizējama un Darbu izpildes vieta aprīkojama atbilstoši Ministru kabineta 2001. gada 2. oktobra noteikumu Nr. 421 “Noteikumi par darba vietu aprīkošanu uz ceļiem” prasībām.
3.9. Izpildītājs veic Darbu izpildi tā, lai to ietekme uz apkārtējo vidi ir pēc iespējas minimāla. Izpildītājs ir atbildīgs par nodarītajiem zaudējumiem apkārtējai videi Darbu izpildes laikā un rezultātā, kas radušies Izpildītājam neievērojot normatīvo aktu, materiālu ražotāja vai Līguma un Tehniskās specifikācijas prasības.
3.10. Izpildītājs nodrošina Darbu procesā radušos atkritumu savākšanu un utilizēšanu.
3.11. Izpildītājs ir atbildīgs par pareizu būvdarbu tehnoloģiju izvēli, saderīgu materiālu, darbarīku un mehānismu pielietošanu, kā arī par izpildītā darba un pielietoto materiālu kvalitāti. 
3.12. Izpildītājs nodrošina, ka Darbu izpildei nepieciešamās iekārtas un mehānismi ir darba kārtībā un labā tehniskā stāvoklī.
3.13. Izpildītājam ir jāveic visi nepieciešamie pasākumi, lai novērstu netīru transportlīdzekļu izbraukšanu no darbu izpildes zonas, atstājot izgāztus dubļus vai citus gružus uz blakusesošajām teritorijām, nepieciešamības gadījumā nodrošinot teritoriju sakopšanu.
3.14. Pasūtītājam ir tiesības veikt Darbu izpildes kvalitātes kontroli. 
3.15. Pasūtītājs pieņems apmaksai tikai tos darbus, kas izpildīti atbilstoši Līguma nosacījumiem un apstiprinātajām Ceļu specifikācijām.
3.16. Pasūtītājam ir tiesības apturēt Darbu izpildi, ja Izpildītājs vai tā personāls neievēro uz Darbiem attiecināmos normatīvos aktus vai Līguma nosacījumus. Darbus Izpildītājs ir tiesīgs atsākt, saskaņojot to ar Pasūtītāju, pēc konstatētā pārkāpuma novēršanas. Izpildītājam, sakarā ar šādu Darbu apturēšanu, nav tiesību uz Darbu izpildes termiņa pagarinājumu.
3.17. Jebkuru Līgumā neparedzēto darbu veikšanu Izpildītājs ir tiesīgs uzsākt tikai pēc tam, kad Puses ir noslēgušas vienošanos par šādu darbu izpildi rakstiskā formā.

4. DARBU IZPILDES UN NODOŠANAS – PIEŅEMŠANAS KĀRTĪBA
4.1. Ikmēneša Darbu nodošanas – pieņemšanas kartība:
4.1.1. ne vēlāk kā līdz kārtējā mēneša 10. (desmitajam) datumam, Izpildītājs iesniedz Pasūtītājam Darbu izpildes aktu par iepriekšējā mēneša laikā izpildīto Darbu apjomu un izmaksām;
4.1.2. Pasūtītājs Darbus pieņem un Darbu izpildes aktu paraksta 10 (desmit) darbdienu laikā no akta saņemšanas dienas;
4.1.3. Darbu izpildes aktam pievieno Darbu procesā pielietoto materiālu atbilstības deklarācijas kā arī citu Līgumā paredzēto dokumentāciju, ja tā nav iesniegta Pasūtītājam iepriekš.
4.2. Ar Darbu pieņemšanu saistīto strīdu risināšana:
4.2.1. [bookmark: p10][bookmark: p-1110853]ja Pasūtītājs neparaksta Darbu izpildes aktu Līguma 4.1.2. apakšpunktā minētajā termiņā, kā arī neiesniedz Izpildītājam Līguma 4.2.2. apakšpunktā minēto pretenziju vai defektu aktu, uzskatāms, ka Pasūtītājs izpildītos Darbus ir pieņēmis Līguma 4.1.2. apakšpunktā minētā termiņa pēdējā dienā;
4.2.2. ja Pasūtītājs nepieņem Darbus, tas iesniedz Izpildītājam pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Darbu izpildes aktu;
4.2.3. [bookmark: p11][bookmark: p-1110854]ja Izpildītājs nepiekrīt Pasūtītāja norādītajiem defektiem vai iebildumiem par faktiski izpildīto Darbu apjomiem, Izpildītājs, 10 (desmit) darbdienu laikā no defektu akta saņemšanas dienas, iesniedz Pasūtītājam rakstiskus iebildumus pret defektu aktā norādītajām nepilnībām;
4.2.4. [bookmark: p13][bookmark: p-1110856]ja Pasūtītājs nepiekrīt atbildīgā Darbu vadītāja iebildumiem attiecībā uz defektu aktā iekļauto izpildīto Darbu kvalitāti, viņam ir pienākums pasūtīt ekspertīzi par veikto Darbu kvalitāti. Ekspertīzes uzdevums ir novērtēt faktiski izpildītajos Darbos pielietoto materiālu atbilstību Darbu izpildei noteiktajām prasībām;
4.2.5. [bookmark: p14][bookmark: p-1110857]ja ekspertīze neapstiprina Pasūtītāja defektu aktā norādīto vai veikto Darbu neatbilstību normatīvo aktu un Pasūtītāja prasībām, uzskatāms, ka Pasūtītājs Darbus ir pieņēmis ekspertīzes slēdziena iesniegšanas dienā un Darbu izpildes akta parakstīšana nav nepieciešama. Samaksa tiek veikta Līguma 2.4. punktā noteiktajā kārtībā;
4.2.6. ja ekspertīze apstiprina Pasūtītāja norādītos defektus, Izpildītājs sedz ar ekspertīzi saistītos izdevumus;
4.2.7. [bookmark: p15][bookmark: p-1110858]ja Izpildītājs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto Darbu neatbilstību normatīvo aktu un Pasūtītāja prasībām, Izpildītājs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo Darbu apjomu un specifiku;
4.2.8. [bookmark: p16][bookmark: p-1110859]ja defekti ir konstatēti daļā Darbu, tad Pasūtītājs pieņem tos Darbus, kuru izpildē defekti nav konstatēti pēc defektu novēršanas izpildītos Darbus ietver nākamā mēneša Darbu izpildes aktā.
4.3. [bookmark: p17][bookmark: p-1110860]Darbu izpildes akta parakstīšana neatņem Pasūtītājam tiesības Līguma darbības laikā izteikt pretenzijas par izpildīto Darbu defektiem, trūkumiem un neatbilstībām, un Izpildītājam ir pienākums novērst defektu aktā norādītos pieteiktos Darbu defektus, trūkumus un neatbilstības par saviem līdzekļiem.
4.4. Būvobjekta nodošanas un pieņemšanas akts apliecina Līgumā noteikto būvdarbu izpildi un pēc tā abpusējas parakstīšanas apliecina visu būvdarbu pieņemšanu no Pasūtītāja puses.

5. DARBU GARANTIJAS UN TRŪKUMU VAI DEFEKTU NOVĒRŠANAS KĀRTĪBA
5.1. Izpildītājs garantē Darbu un izmantoto materiālu kvalitātes atbilstību Līgumam. Izpildītājs uzņemas atbildību par trūkumiem un defektiem Darbos un izmantotajos materiālos, kas radušies garantijas termiņa laikā. Garantijas termiņš no darbu izpildes pieņemšanas – nodošanas akta abpusējas parakstīšanas dienas ir vismaz 36 (trīsdesmit seši) mēneši Baznīcas ielas Dobelē vienkāršotās atjaunošanas darbiem.
5.2. Izpildītājs garantijas termiņā saņemot Pasūtītāja rakstisku paziņojumu, uzņemas uz sava rēķina novērst defektus, trūkumus, to neatbilstību Līgumam vai normatīvo aktu prasībām, kā arī defektu izraisītos bojājumus Objektam un trešajām personām. Nosūtot paziņojumu, Pasūtītājs norāda arī vietu un laiku, kurš nevar būt mazāks par 5 (piecām) darbdienām no paziņojuma saņemšanas dienas, kad Izpildītājam jāierodas uz defektu akta sastādīšanu. 
5.3. Puses 3 (trīs) darbdienu laikā sastāda defektu aktu, tajā norādot bojājumus, neatbilstības un/vai trūkumus Darbā, kā arī to novēršanas termiņu, kas nav garāks par 1 (vienu) nedēļu, vai citā Pušu saskaņotā termiņā. Gadījumā, ja Izpildītājs noteiktajā termiņā neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs Izpildītājam. Pasūtītājs 3 (trīs) darbdienu laikā nosūta sastādīto aktu Izpildītājam.
5.4. Ja Darbu izpildes laikā konstatētie defekti rada draudus cilvēka veselībai vai dzīvībai, Izpildītājam nekavējoties jāveic strādājošo evakuāciju, jāveic visi nepieciešami pasākumi, lai nepieļautu cilvēku piekļuvi bīstamajai vietai, ja nepieciešams, jāizsauc Valsts ugunsdzēsības un glābšanas dienesta un citu speciālo dienestu pārstāvjus normatīvos noteiktajā kārtībā un jāpaziņo par to Pasūtītājam un būvvaldei. 
5.5. Gadījumā, ja Puses, sastādot defekta aktu, nevar vienoties par konstatēto defektu, tā piekritību garantijai vai nepieciešamajiem defektu novēršanas termiņiem, vai garantijas ietvaros veikto Darbu kvalitāti, Puses 2 (divu) darbdienu laikā rakstiski vienojas par ekspertu komisiju (līdz 3 (trim) ekspertiem), kura tiek pieaicināta un kuras viedoklis ir izšķirošs. Ekspertu komisijas izdevumus sedz Puse, kurai ekspertu atzinums ir nelabvēlīgs.
5.6. Gadījumā, ja Puses nespēj vienoties par ekspertu komisiju strīda izšķiršanai, strīds tiek izšķirts vispārējā kārtībā tiesā. Šādā gadījumā Pasūtītājs, nesagaidot strīda atrisinājumu, ir tiesīgs veikt defekta vai neatbilstības novēršanu saviem spēkiem vai pieaicināt trešās personas, un, ja strīds tiek izšķirts par labu Pasūtītājam, Izpildītājs sedz ar defektu novēršanu saistītos zaudējumus.

6. PUŠU ATBILDĪBA
6.1. Izpildītājs uzņemas pilnu atbildību par zaudējumiem, kuri ir nodarīti Pasūtītājam un/vai trešajām personām un to īpašumam Izpildītāja Līguma noteikumiem neatbilstošas darbības vai bezdarbības rezultātā.
6.2. Izpildītājs maksā Pasūtītājam līgumsodu 0,1 % (nulle komats viena procenta) apmērā no kopējās Līgumcenas par katru nokavēto dienu, bet ne vairāk kā 10 % (desmit procenti) no kopējās Līgumcenas gadījumā, ja Izpildītājs nekvalitatīvi veic Darbus un nodošanu saskaņā ar Līguma noteikumiem. Līgumsodu samaksa neatbrīvo Izpildītāju no Līguma saistību izpildes.
6.3. Pasūtītājs maksā Izpildītājam līgumsodu 0,1 % (nulle komats viena procenta) apmērā no termiņā nesamaksātās summas par katru kavējuma dienu, bet ne vairāk kā 10 % (desmit procenti) no kopējās Līgumcenas gadījumā, ja Pasūtītājs neveic maksājumus Līguma noteiktajos termiņos. Līgumsoda samaksa neatbrīvo Pasūtītāju no Līguma saistību izpildes.
6.4. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu izdarītāja vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
6.5. Pasūtītājam ir tiesības ieturēt Izpildītājam aprēķināto līgumsodu no Izpildītājam maksājamām summām. Turpmākie maksājumi tiek veikti pēc līgumsoda  pilnīgas samaksas. 
6.6. Līgumsoda samaksa neatbrīvo Puses no saistību izpildes.

7. LĪGUMA DARBĪBAS TERMIŅŠ, TĀ GROZĪŠANAS NOTEIKUMI
7.1. Līgums stājas spēkā ar tā abpusējas parakstīšanas brīdi un Līguma attiecības atzīstamas par pabeigtām tikai pēc tam, kad Puses ir pilnībā izpildījušas visas savstarpējās saistības, kas izriet no Līguma noteikumiem.
7.2. Līgumā noteikto Darbu izpildes termiņš ir 4 (četri) mēneši no Līguma noslēgšanas dienas (ir saņemta būvvaldes atzīme par būvdarbu pabeigšanu) (neskaitot tehnoloģisko pārtraukumu, ja tāds iestāsies).
7.3. Izpildītājs apņemas nekavējoties, bet ne vēlā kā 3 (trīs) darbdienu laikā ziņot Pasūtītājam par visiem apstākļiem un/vai šķēršļiem, kuri kavē Darbu izpildi noteiktajos termiņos.
7.4. Izpildītājam nav tiesības uz Darbu izpildes termiņa pagarinājumu tādu iemeslu dēļ, kuri tam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu. Tas pats attiecas arī uz apstākļiem, kuru sekas Izpildītājs būtu varējis sagaidīt vai novērst.
7.5. Ja Izpildītājs vēlas Darbu izpildes termiņa pagarinājumu, tas par to rakstiski ziņo Pasūtītājam. Šāds paziņojums nosūtāms nekavējoties pēc tam, kad Izpildītājs uzzinājis par esošiem vai vēl sagaidāmiem apstākļiem, kas izraisa Darbu izpildes kavējumu. 
7.6. Pasūtītājam ir pienākums sniegt Izpildītājam atbildi uz saņemto paziņojumu, 3 (trīs) darbdienu laikā no paziņojuma saņemšanas dienas.
7.7. Objektīvas nepieciešamības gadījumos, Pasūtītājam ir tiesības ierosināt Līguma grozījumus jebkurā Līguma izpildes laikā. Grozījumi stājas spēkā tikai pēc tam, kad tie ir noformēti rakstveidā un tos ir parakstījušas abas Puses. 
7.8. Līgumu groza un/vai papildina, Pusēm noslēdzot rakstisku vienošanos, kas kļūst par Līguma neatņemamu sastāvdaļu. 
7.9. Gadījumā, ja Darbu veikšana tiek apturēta un/vai pārtraukta, tostarp noteikts tehnoloģiskais pārtraukums, neatkarīgi no apturēšanas vai pārtraukuma iemesliem, tostarp, bet ne tikai sakarā ar Darbu veikšanai nepiemērotiem laikapstākļiem, Izpildītājs nav tiesīgs prasīt un Pasūtītājam nav pienākums atlīdzināt jebkādus zaudējumus un/vai maksāt papildus samaksu, kompensāciju, izdevumus, atlīdzību Izpildītājam par dīkstāvi. Tāpat Pasūtītājs neatlīdzina Izpildītājam nekādus izdevumus, saistībā ar Darbam nepieciešamo iekārtu, tehnikas, darbaspēka mobilizēšanu vai demobilizēšanu, kas radās sakarā ar Darbu apturēšanu un/vai pārtraukšanu.

8. LĪGUMA IZPILDĒ IESAISTĪTĀ PERSONA UN APAKŠUZŅĒMĒJA IESAISTĪŠANA UN NOMAIŅAS KĀRTĪBA
8.1. Darbu veikšanai Izpildītājs piesaista savā piedāvājumā norādīto personālu un apakšuzņēmējus. Izpildītājs ir atbildīgs par piesaistītā personāla un apakšuzņēmēju veikto darbu atbilstību šī Līguma prasībām.
8.2. Izpildītājs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
8.3. Izpildītājam ir pienākums saskaņot ar Pasūtītāju papildu personāla iesaistīšanu iepirkuma līguma izpildē. 
8.4. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas kā personālam, kas tika vērtēts, nosakot saimnieciski visizdevīgāko piedāvājumu.
8.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.5.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
8.5.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma (turpmāk – PIL) 42. panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā minētajiem pretendentu izslēgšanas gadījumiem;
8.5.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR (desmit tūkstoši euro) bez PVN, atbilst PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā minētajiem pretendentu izslēgšanas gadījumiem;
8.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem. 
8.7. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus. PIL 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
8.8. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem. 
8.9. Izpildītājs apakšuzņēmēju piesaistīšanas/nomaiņas gadījumā iesniedz Pasūtītājam Apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju).
8.10. Izpildītājs par apakšuzņēmēju un/vai Izpildītāja piesaistīto personālu jāiesniedz Pasūtītājam sekojoši dokumenti:
8.10.1. pieteikums apakšuzņēmēju un/vai Izpildītāja personāla nomaiņai vai piesaistīšanai, norādot nododamo darbu veidu un apjomu EUR bez PVN;
8.10.2. piekrišanas raksts, kas apliecina apakšuzņēmēja un/vai Izpildītāja piesaistītā personāla gatavību veikt konkrētos pakalpojumus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. Izpildītāja piesaistītā personāla apliecinājumu paraksta pats speciālists; 
8.10.3. Apakšuzņēmēja vai Izpildītāja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, – attiecas gadījumos, kad Izpildītājs Līguma izpildē vēlas nomainīt apakšuzņēmēju vai Izpildītāja personālu, uz kura iespējām balstījies savas kvalifikācijas novērtēšanai.
8.11. Apakšuzņēmēja piesaistīšana Līguma izpildē pēc Izpildītāja iniciatīvas, neatbrīvo Izpildītāju no atbildības par šī Līguma izpildi kopumā vai kādu no daļām, kā arī neuzliek Pasūtītājam papildus pienākumus un saistības.
8.12. Izpildītājs ir atbildīgs par piesaistītā personāla un apakšuzņēmēju sniegtā pakalpojuma atbilstību šī Līguma prasībām.
8.13. Izpildītājs ir atbildīgs par to, lai saskaņā ar šo Līgumu Pakalpojumu izpildē iesaistīts apakšuzņēmējs nepiesaistītu Pakalpojumu izpildē citus apakšuzņēmējus bez Pasūtītāja rakstiskas piekrišanas.
8.14. Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem. 

9. PRASĪBAS PAR IZCELSMI UN SANKCIJU IEVĒROŠANU
9.1. Izpildītājs apliecina un garantē, ka Līguma izpildē netiek un netiks izmantotas Krievijas Federācijas vai Baltkrievijas Republikas izcelsmes preces un materiāli, izejmateriāli, komponentes vai apakšuzņēmēju pakalpojumi. 
9.2.  Izpildītājs pirms Līguma izpildes uzsākšanas pēc Pasūtītāja pieprasījuma iesniedz:
9.2.1. Līguma izpildē izmantojamo materiālu izcelsmes sertifikātus (piem., ražotāja deklarācijas);
9.2.2. piegādes ķēdes aprakstu, norādot ražošanas un piegādes posmus;
9.2.3. apakšuzņēmēju sarakstu ar norādi par to izcelsmes valsti un pakalpojumu apjomu.
9.3. Pasūtītājam ir tiesības jebkurā Līguma izpildes posmā:
9.3.1. pieprasīt papildu dokumentus un informāciju par materiālu piegādes ķēdi;
9.3.2. veikt dokumentu pārbaudi pie Izpildītāja vai tā apakšuzņēmējiem;
9.3.3. veikt klātienes vai attālinātas pārbaudes;
9.3.4. apturēt Līguma izpildi līdz brīdim, kamēr tiek saņemti un pārbaudīti visi nepieciešamie dokumenti un neatbilstības tiek novērstas;
9.3.5. pieprasīt papildu izcelsmes pierādījumus, ja pastāv risks par materiālu neatbilstību.
9.4. Ja Izpildītājs neievēro šajā sadaļā noteiktās prasības, Pasūtītājam ir tiesības:
       9.4.1. piemērot līgumsodu līdz 10% no Līguma kopējās summas;
9.4.2. pieprasīt neatbilstošu preču vai materiālu aizstāšanu uz Izpildītāja rēķina;
9.4.3. vienpusēji atkāpties no Līguma, ja neatbilstība ir būtiska, netiek novērsta Pasūtītāja norādītajā termiņā vai konstatēta atkārtoti.
9.5. Šajā Līguma sadaļā noteiktās prasības izriet no Publisko iepirkumu likuma 22. panta un ir uzskatāmas par būtisku Līguma izpildes nosacījumu. 

10.  NEPĀRVARAMA VARA
10.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma spēkā stāšanās, ja Puse par šādu apstākļu iestāšanos ir informējusi otru Pusi 5 (piecu) darbdienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 15 (piecpadsmit) kalendārajām dienām. 
10.2. Ar nepārvaramas varas apstākļiem jāsaprot ugunsgrēki, dabas katastrofas, ekonomiskās blokādes un citi, no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst. 
10.3. Pusei, kura atsaucas uz nepārvaramas varas, apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst. Gadījumā, ja nepārvaramas varas apstākļi turpinās ilgāk nekā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru Pusi 5 (piecas) darbdienas iepriekš.

11.  LĪGUMA IZBEIGŠANA
11.1. Līgums var tikt izbeigts, Pusēm savstarpēji rakstiski vienojoties un normatīvajos aktos noteiktajā kārtībā.
11.2. Pasūtītājs var vienpusēji atkāpties no Līguma, rakstiski paziņojot par to Izpildītājam 7 (septiņas) kalendāra dienas iepriekš, ja:
11.2.1. Izpildītājs atkārtoti neievēro likumīgus Pasūtītāja rakstiskus norādījumus vai arī atkārtoti nepilda kādas Līgumā noteiktās saistības vai pienākumus, un ja Izpildītājs šādu neizpildi nav novērsis 10 (desmit) darbdienu laikā pēc attiecīga rakstiska Pasūtītāja paziņojuma saņemšanas;
11.2.2. Darbi tiek veikti neatbilstoši Līguma dokumentu prasībām, kvalitātes vai tehnoloģijas prasībām vai netiek uzsākta defektu novēršana;
11.2.3. Līgumā ir izdarīti būtiski grozījumi, kas nav pieļaujami saskaņā ar PIL 61. pantā noteikto;
11.2.4. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu. 
11.3. Izpildītājs nosūtot Pasūtītājam rakstisku paziņojumu 7 (septiņas) kalendāra dienas iepriekš, ir tiesīgs vienpusēji izbeigt Līgumu, ja Pasūtītājs Līgumā noteiktajos termiņos neveic maksājumus un Pasūtītāja nokavējums ir sasniedzis vismaz 20 (divdesmit) darbdienas.
11.4. Līguma izbeigšana saistību neizpildes dēļ neierobežo Pušu tiesības uz zaudējumu atlīdzību vai līgumsodu. 
11.5. Izbeidzot Līguma 10.1.–10.3. punktā noteiktajā gadījumā, Puses sastāda atsevišķu aktu par faktiski kvalitatīvi izpildīto Darbu apjomu un to vērtību. Sastādot aktu, Puses ņem vērā izpildīto Darbu kvalitāti. Pasūtītājs samaksā Izpildītājam par kvalitatīvi izpildītajiem Darbiem, atbilstoši sastādītajam aktam. Ja faktiski kvalitatīvi izpildīto Darbu vērtība ir mazāka par summu, kuru Pasūtītājs jau ir samaksājis Izpildītājam, Izpildītājam ir pienākums atmaksāt pārmaksāto summu. Izdarot samaksu, Pasūtītājs ir tiesīgs ieturēt aprēķināto līgumsodu vai zaudējumu atlīdzību. Puses savstarpējo norēķinu šajā punktā minētajā gadījumā veic 20 (divdesmit) kalendāro dienu laikā pēc šajā punktā minētā akta parakstīšanas.
11.6. Ja Līgums tiek izbeigts pirms termiņa Izpildītāja vainas dēļ, Objekts sakārtojams un atstājams drošā un no trešo personu darbībām pasargātā stāvoklī par Izpildītāja līdzekļiem. Ja Līgums tiek izbeigts pirms termiņa pēc abpusējas vienošanās, Puses vienojas, kādā kārtībā tiek segti izdevumi Objekta sakārtošanai drošā un no trešo personu darbībām pasargātā stāvoklī.
11.7. Pasūtītājs vienpusēji izbeidz Līgumu ar Izpildītāju, nemaksājot līgumsodu, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas. (atbilstoši Starptautisko un Latvijas Republikas nacionālo sankciju likuma 11.1 panta trešajai daļai).

12.  LĪGUMA GROZĪJUMI
12.1. Līgumu var grozīt vienīgi ar Pušu savstarpēju rakstisku vienošanos.
12.2. Pasūtītājam Darbu veikšanas laikā ir tiesības veikt Līguma grozījumus saskaņā ar PIL 61. pantu, nemainot Līguma vispārējo raksturu, veidu un mērķi tikai kādā no turpmāk minētajiem gadījumiem vai Līgumā citur minētā gadījumā:
12.2.1. grozījumi ir nebūtiski, atbilstoši PIL 61. panta pirmās daļas 1.un 2. punktam;
12.2.2. piemērojot PIL 61. panta pirmās daļas 3. punktu un piekto daļu, – lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 15 % (piecpadsmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 11.2.3. un 11.2.4. apakšpunktam;
12.2.3. piemērojot PIL 61. panta trešās daļas 1. punktu, – ietverot Darbus, kas sākotnēji nav paredzēti Līgumā, kā arī izslēdzot Darbus, kas ir paredzēti Līgumā, ja šādu grozījumu dēļ Līgumcenas pieaugums/samazinājums, ko noteic kā visu secīgi veikto grozījumu naudas vērtības summu, nepārsniedz 20 % (divdesmit procenti) no sākotnējās Līgumcenas, piemēram, Pasūtītājam ir nepieciešami papildu Darbi, kas nebija iekļauti sākotnējā iepirkumā vai Pasūtītājam rodas nepieciešamība atteikties no kādu darbu veikšanas;
12.2.4. piemērojot PIL 61. panta trešās daļas 2. punktu, - ietverot Darbus, kas sākotnēji nav paredzēti Līgumā, ja šādu grozījumu dēļ Līgumcenas pieaugums, ko noteic kā visu secīgi veikto grozījumu naudas vērtības summu, nepārsniedz 50 % (piecdesmit procenti) no sākotnējās Līgumcenas, piemēram, Pasūtītājam ir nepieciešami papildu darbi, kas nebija iekļauti sākotnējā iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem darbiem;
12.2.5. piemērojot PIL 61. panta trešās daļas 4. punktu, – ja Izpildītājs tiek aizstāts ar citu uzņēmēju.
12.3. Saņemot Izpildītāja iesniegumu par Līguma grozīšanu vai citādi konstatējot nepieciešamību grozīt Līgumu, Pasūtītājs izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību PIL izpratnē. Ja konkrētie grozījumi ir pieļaujami, tad tos klasificē, konkrēti atsaucoties uz PIL 61. panta attiecīgo daļu un Līguma punktu. Pasūtītājs Līguma grozījumu preambulā norāda vai atsevišķā skaidrojumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
12.4. Ja Darbu izpildes gaitā ir nepieciešamas Līguma termiņa izmaiņas, tad Izpildītājs iesniedz Pasūtītājam iesniegumu, kurā iekļauj Darbu izpildes termiņa kavēšanas iemeslus, pieprasītā termiņa pagarinājuma objektīvu pamatojumu, kā arī citu Pasūtītāja pieprasītu informāciju.
12.5. Gadījumos, kad papildus Darbus iespējams veikt paralēli citiem Darbiem un to veikšana neprasa būtisku papildus darbaspēka resursu piesaistīšanu, Līguma izpildes termiņš, papildus Darbu dēļ pagarināts, netiek.

13. DATU AIZSARDZĪBAS NOTEIKUMI
13.1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, kā arī Līguma izpildes ietvaros iegūtos fizisko personu datus, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, ievērot Eiropas Parlamenta un Padomes Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasības.
13.2. Puses ir atbildīgi par otras Puses iesniegto fizisko personu datu aizsardzību atbilstoši Pusēm saistošo normatīvo aktu prasībām. Puses apņemas nodrošināt, ka Pušu darbinieki, kuri ir pilnvaroti apstrādāt datus, ir apņēmušies ievērot konfidencialitātes saistības attiecībā uz fizisko personu datiem.
13.3. Puse, kura nodod otrai Pusei fizisko personu datus, atbild par attiecīgo datu subjektu personas datu apstrādes tiesiskā pamata nodrošināšanu.
13.4. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumu, ja Līgumā ir noteikts citādi vai normatīvie akti paredz šādu datu nodošanu.
13.5. Izbeidzot Līgumu, Pusei, kura rīcībā ir otras Puses konfidenciāla informācija, tai skaitā fizisko personu dati, ir pienākums pēc Puses pieprasījuma un/vai līgumattiecību izbeigšanas iznīcināt no otra Puses iegūtos datus, ja izbeidzas nepieciešamība tos apstrādāt šī Līguma izpildei.

14. CITI NOTEIKUMI
14.1. Līgums ir noslēgts un stājas spēkā ar tā abpusējas parakstīšanas dienu.
14.2. Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.
14.3. Pušu strīdi tiek izskatīti, vienojoties. Ja vienošanās netiek panākta, tad jebkurš strīds, nesaskaņa vai prasība, kas izriet no Līguma, izšķirama Latvijas Republikas tiesā normatīvajos aktos paredzētajā kārtībā.
14.4. Nevienai no Pusēm nav tiesību nodot savas saistības trešajai personai bez otras Puses rakstiskās piekrišanas.
14.5. Puse 5 (piecu) darbdienu laikā informē otru Pusi par rekvizītu maiņu, neveicot atsevišķus grozījumus Līgumā
14.6. Pasūtītāja kontaktpersona Līguma izpildes laikā ir Dobeles novada pašvaldības Infrastruktūras nodaļas transportbūvju inženiere – Lūcija Ozola, tālruņa numurs +371 26423385, e-pasta adrese: lucija.ozola @dobele.lv.
14.7. Izpildītāja kontaktpersona Līguma izpildes laikā ir ____ tālruņa numurs +371 ____, e-pasta adrese: _______
14.8. Visi Līguma grozījumi, papildinājumi un pielikumi ir Līguma neatņemamas sastāvdaļas. Līgumu noslēdzot, tam tiek pievienoti šādi pielikumi:
14.8.1. 1. pielikums – Pieteikums dalībai iepirkumā – uz ____ lpp;
14.8.2. 2. pielikums – Finanšu piedāvājums – uz ____ lpp;
14.8.3. 3. pielikums – Tehniskā specifikācija, darba apjomu saraksts uz __lpp;
14.8.4. 4. pielikums – Būvdarbu izpildes laika grafiks – uz __lpp, excel faila datne;
14.8.5. 5. pielikums – Līguma izpildē iesaistītais personāls un kvalifikācija – uz ___lpp.
14.8.6. 6. pielikums - Līguma izpildē iesaistīto apakšuzņēmēju un personas uz kuru iespējām Pretendents balstās, saraksts;
14.9. Līgums ar ____ pielikumiem sagatavots kopā uz _____ lapām, latviešu valodā, elektroniska dokumenta veidā un parakstīts ar drošu elektronisko parakstu. Katrai pusei ir pieejams abpusēji parakstīts Līgums elektroniskā formātā.  

15. PUŠU REKVIZĪTI UN PARAKSTI

	PASŪTĪTĀJS :
Dobeles novada pašvaldība
reģistrācijas numurs 90009115092
Brīvības iela 17, Dobele,
Dobeles novads., LV-3701
e-pasta adrese: apic@dobele.lv
 AS Swedbank, kods: HABALV22
konta Nr. 

*paraksts ______________ A. Vilks
	IZPILDĪTĀJS:






*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

